joelniklaus/EU_Wikipedias huggingface dataset:
Κανείς δε λέει σ' αγαπώ

Κανείς δε λέει σ' αγαπώ είναι τίτλος ελληνικής κωμικής τηλεοπτικής σειράς, παραγωγής 2004-2005, που δημιουργήθηκε από την Μαρκέλλα Γρηγορίου και την Αντιγόνη Παππά για τον τηλεοπτικό σταθμό Mega Channel. Την σκηνοθεσία της σειράς ανέλαβε ο Στέφανος Κοντομάρης ενώ την παραγωγή η On Productions.

Το πρώτο επεισόδιο της σειράς προβλήθηκε στις 30 Σεπτεμβρίου του 2004 ενώ το τελευταίο στις 23 Ιουνίου του 2005. Η σειρά αποτελείται στο σύνολό της από 32 επεισόδια.

Υπόθεση 
Η σειρά παρουσιάζει τον αταίριαστο έρωτα μεταξύ της Κορίνας και του Χάρη. Οι δυο τους ήταν παλιοί συμμαθητές και "εχθροί" ενώ αρκετά χρόνια μετά συναντιούνται κάτω από την ίδια επαγγελματική στέγη όταν ο Χάρης πιάνει δουλειά ως δημοσιογράφος σε ένα περιοδικό. Στην ομάδα του ίδιου περιοδικού εργάζεται ήδη η Κορίνα με την μεταξύ τους κόντρα να φουντώνει. Από τη μία η ρομαντική Κορίνα και από την άλλη ο δυναμικός Χάρης τελικά αποδεικνύουν ότι τα ετερώνυμα έλκονται καθώς στο τέλος καταλήγουν ερωτευμένοι και ζευγάρι.

Επισκόπηση Σειράς

Διανομή

Παραπομπές

Εξωτερικοί σύνδεσμοι 

Ελληνικές τηλεοπτικές σειρές
Τηλεοπτικές σειρές Mega
Μαμουνίδες

Οι Μαμουνίδες (Αγγλικά: Ma'munids, Περσικά: مأمونیان) ήταν μια ανεξάρτητη δυναστεία κυβερνητών της Χωρεσμίας, ιρανικής καταγωγής. Η βασιλεία τους ήταν μικρής διάρκειας (995-1017), και αντικαταστάθηκαν εντέλει από τους επεκτατικούς Γαζναβίδες.

Ιστορικό 

Το αρχαίο ιρανικό βασίλειο της Χωρεσμίας είχε κυβερνηθεί μέχρι το 995 από την παλαιά ηγεμονική γραμμή των Αφριγιδών της Καθ. Η Χωρεσμία ήταν η πλούσια αρδευόμενη γεωργική περιοχή του κάτω Ώξου. Περιβαλλόμενη από όλες τις μεριές από στεπώδη γη και ερήμους, ήταν γεωγραφικώς απομονωμένη από άλλες περιοχές ανθρώπινου πολιτισμού. Η απομόνωση αυτή τής επέτρεψε να διατηρήσει μια ξεχωριστή και ιδιαίτερη ιρανική γλώσσα και πολιτιστική ταυτότητα.

Οι Μαμουνίδες αντικαταστάθηκαν από τους Γαζναβίδες. Αναλυτικότερα, κατά τη διάρκεια μιας εξέγερσης το 1017, Χωρέσμιοι επαναστάτες δολοφόνησαν τον ανεξάρτητο ηγέτη της Χωρεσμίας, Αμπούλ Αμπάς Μαμούν ιμπν Μαμούν των Μαμουνιδών, και τη σύζυγό του, Χουρρά-γι Καλτζί, αδελφή του σουλτάνου των Γαζναβιδών, Μαχμούντ. Σε απάντηση, ο Μαχμούντ απαίτησε την υποτέλεια του Μαμούν. Ο στρατός όμως της Χωρεσμίας στασίασε και δολοφόνησε τον Μαμούν, ανεβάζοντας στο θρόνο τον ανηψιό του, Αμπούλ-Χάριθ Μουχάμμαντ. Ο Μαχμούντ των Γαζναβιδών άδραξε την ευκαιρία και έχοντάς το ως πρόσχημα εισέβαλε, κατέλαβε και προσάρτησε στο κράτος του την περιοχή της Χωρεσμίας. Το γεγονός σήμανε το τέλος της δυναστείας των Μαμουνιδών, η δε Χωρεσμία αποτέλεσε επαρχία της Αυτοκρατορίας των Γαζναβιδών από το 1017 έως το 1034.

Κυβερνήτες 

Οι Μαμουνίδες αντικατέστησαν τους Χωρεσμίους Αφριγίδες. Κυβερνήτες των Μαμουνιδών υπήρξαν οι:

1. Μαμούν Α΄ ιμπν Μουχάμμαντ

2. Αμπού αλ-Χάσαν Άλι (γιος του Μαμούν Α΄)

3. Μαμούν Β΄ (πλήρες όνομα: Αμπούλ Αμπάς Μαμούν ιμπν Μαμούν, γιος του Μαμούν Α΄)

4. Αμπούλ-Χάριθ Μουχάμμαντ (γιος του Αμπού αλ-Χάσαν Άλι)

Παραπομπές
Μητροπολίτης Διαυλείας Αλέξιος

Ο Σεβασμιώτατος Μητροπολίτης Διαυλείας Αλέξιος (κατά κόσμον Παναγιώτης Λεονταρίτης)  (10 Ιουνίου 1964, Αθήνα) , είναι Έλληνας μητροπολίτης της Εκκλησίας της Ελλάδος.

Βιογραφία 
Γεννήθηκε στις 10 Ιουνίου 1964, στην Αθήνα.   

Σπούδασε στο τμήμα Κλασσικής Φιλολογίας της Φιλοσοφικής Σχολής του Πανεπιστημίου Αθηνών και στο τμήμα Θεολογίας της Θεολογικής Σχολής του Α.Π.Θ. , ενώ έκανε και μεταπτυχιακές σπουδές (master) στο Ινστιτούτο Θεολογίας στο Σαμπεζύ στην Ελβετία (Institut d’Études Supérieures en Théologie Orthodoxe).  

Χειροτονήθηκε διάκονος στις 13 Δεκεμβρίου 1987 και Πρεσβύτερος στις 2 Δεκεμβρίου 1990. 

Υπηρέτησε ως Γραμματέας (1987-1990) και Διατέλεσε Πρωτοσύγκελος (1990-1999) της Ιεράς Μητροπόλεως Τρίκκης και Σταγών.  

Στις 29 Νοεμβρίου 1999 χειροτονήθηκε ως Επίσκοπος Νιτρίας στο Πατριαρχείο Αλεξανδρείας. Ήταν Πατριαρχικός Επίτροπος Καΐρου για την πενταετία 1999-2004.

Στις 27 Οκτωβρίου 2004 εξελέγη Μητροπολίτης Καρθαγένης.

Με απόφαση της Διαρκής Ιεράς Συνόδου στις 10 Οκτωβρίου 2016 εντάχθηκε στην Εκκλησία της Ελλάδας. Επίσης εξελέγη Μητροπολίτης Διαυλείας.

Από το 2015 , είναι καθηγητής - διαδάσκων στην Ριζαρείο Εκκλησιαστική Σχολή στο Χαλάνδρι.

Παραπομπές 

Μητροπολίτες της Εκκλησίας της Ελλάδος
Ριζάρειος Σχολή 
Επίσκοποι του 20ού αιώνα
Επίσκοποι του 21ου αιώνα
Σπύρος Δανέλλης

O Σπύρος Δανέλλης (1955) είναι Έλληνας πολιτικός και αρχιτέκτονας.

Βιογραφία
Γεννήθηκε το 1955 στο Ηράκλειο και σπούδασε αρχιτεκτονική στο Πανεπιστήμιο της Φλωρεντίας.

Ήταν ιδρυτικό μέλος της Σοσιαλιστικής Πορείας, της Ε.ΑΡ. και του Συνασπισμού της Αριστεράς. Από το 1992 έως το 2000 ήταν μέλος της Κεντρικής Επιτροπής του Συνασπισμού της Αριστεράς και της Προόδου και από το 1996 έως το 2000 ήταν βουλευτής Ηρακλείου. Στη συνέχεια, διετέλεσε από το 2003 έως το 2009 δήμαρχος του Λιμένα Χερσονήσου Ηρακλείου.

Στις ευρωεκλογές 2009 ήταν πρώτος επιλαχών στην εκλογική λίστα του ΠΑΣΟΚ και στις 8 Οκτωβρίου του ίδιου έτους εξελέγη ευρωβουλευτής αντικαθιστώντας τον Γιώργο Παπακωνσταντίνου. Διατήρησε το αξίωμα του ευρωβουλευτή μέχρι το 2014.

Στις εκλογές του Ιανουαρίου και του Σεπτεμβρίου 2015 εξελέγη βουλευτής Ηρακλείου με το Ποτάμι. Ήταν κοινοβουλευτικός εκπρόσωπος του κόμματος μαζί με τον Γιώργο Αμυρά. Στις 15 Ιανουαρίου 2019, ο Σπύρος Δανέλλης διεγράφη από την κοινοβουλευτική ομάδα του Ποταμιού.

Τον Απρίλιο του 2019 ανακοινώθηκε υποψήφιος ευρωβουλευτής με τον ΣΥΡΙΖΑ - Προοδευτική Συμμαχία για τις ευρωεκλογές του 2019. Στις βουλευτικές εκλογές του 2019 ήταν υποψήφιος βουλευτής Ηρακλείου με τον ΣΥΡΙΖΑ, ωστόσο δεν εξελέγη.

Παραπομπές

Έλληνες αρχιτέκτονες
Βουλευτές εκλεγμένοι με το Ποτάμι
Βουλευτές Ηρακλείου
Ευρωβουλευτές εκλεγμένοι με το ΠΑΣΟΚ
Βουλευτές εκλεγμένοι με τον Συνασπισμό
Δήμαρχοι ελληνικών πόλεων
Έλληνες βουλευτές διαγραφέντες
Ευρωβουλευτές της Ελλάδας εκλεγμένοι την περίοδο 2009-2014
Ο Καρχαριομάχος

Ο Καρχαριομάχος (Shark Tale) είναι αμερικανική ταινία κινουμένων σχεδίων του 2004 που παράχθηκε από την DreamWorks Animation. Σκηνοθέτες ήταν οι Βίκι Τζένσον, Μπίμπο Μπέργκερον και Ρομπ Λέτερμαν. Ήταν η πρώτη παιδική ταινία της εταιρείας που παράχθηκε στο στούντιο του Γκλέντεϊλ. Ηθοποιοί ήταν οι Γουίλ Σμιθ, Ρόμπερτ ντε Νίρο, Ρενέ Τσελβέγκερ, Αντζελίνα Τζολί, Τζακ Μπλακ και Μάρτιν Σκορσέζε. Άλλες φωνές δόθηκαν από τους Ζίγκι Μάρλεϋ, Ντουγκ Ι. Ντουγκ, Μίκαελ Ιμπεριόλι, Βίνσεντ Παστόρε και Πίτερ Φολκ. Βασίζεται στην ιστορία ενός ψαριού που ονομάζεται Όσκαρ (Σμιθ) ο οποίος   ισχυρίζεται ότι σκότωσε τον γιο ενός αφεντικού μαζών καρχαριών (Ντε Νίρο) για να προωθήσει τη δική του κοινότητα.

Η ταινία άνοιξε με έσοδα 47.6 εκατομμύρια δολάρια, το οποίο ήταν το δεύτερο υψηλότερο άνοιγμα για ταινία της DreamWorks Animation την εποχή εκείνη, πίσω από την Σρεκ 2 (108 εκατομμύρια δολάρια). Έμεινε ως η πρώτη ταινία στις Η.Π.Α. και τον Καναδά για το δεύτερο και τρίτο Σαββατοκύριακο και οι εισπράξεις έφτασαν τα 374,5 εκατομμύρια δολάρια έναντι του προϋπολογισμού 75 εκατομμυρίων δολαρίων. Ήταν υποψήφια για το βραβείο Όσκαρ Καλύτερης Κινούμενης Ταινίας. Διαρκεί 95 λεπτά.

Παραπομπές 

Ταινίες του 2004
Επαρχία Σαμάλ

Η επαρχία Σαμάλ (παστού: شمال ولسوالۍ, ) βρίσκεται στο δυτικό τμήμα της Επαρχίας Χοστ του Αφγανιστάν. Συνορεύει με την Επαρχία Πάκτια προς τα δυτικά, την επαρχία Ναντίρ Σαχ Κοτ προς τα ανατολικά και την επαρχία Σπέρα στο νότο. Ο πληθυσμός της είναι 12.200 άτομα σύμφωνα με στατιστικές για το 2006. Η έδρα της επαρχίας είναι το χωριό Σαμάλ που βρίσκεται στο ανατολικό τμήμα της περιοχής. Αποσπάστηκε από την επαρχία Πάκτια.

Παραπομπές

Εξωτερικοί σύνδεσμοι 
 Χάρτης της επαρχίας

Σαμαλ
Καλονήσι Ζακύνθου

Το Καλονήσι ή Πελούζο είναι νησίδα του Ιονίου στον κόλπο του Λαγανά στη Ζάκυνθο, η οποία  βρίσκεται νότια από την παραλία Δάφνη σε απόσταση 2 ναυτικών μιλίων και συμπεριλαμβάνεται στο Εθνικό Θαλάσσιο Πάρκο Ζακύνθου. Το έδαφός της είναι ελαφρώς λοφώδες με μια μόνο παραλία με εξαιρετικά λευκή και λεπτή άμμο. Στη βόρεια πλευρά της σώζονται ερείπια παράκτιου μοναστηριακού πύργου ο οποίος χρονολογείται στην περίοδο της Ενετοκρατίας. Σύμφωνα με το σχέδιο Καλλικράτης, μαζί με τον Βασιλικό, τον Άνω Βασιλικό, τον Άγιο Ιωάννη, το Ξηροκάστελλο, αποτελούν την τοπική κοινότητα Βασιλικού που υπάγεται στη δημοτική ενότητα Ζακυνθίων του Δήμου Ζακύνθου και σύμφωνα με την απογραφή του 2011 δεν κατοικείται.

Εξωτερικοί σύνδεσμοι 

 Πύργος Πελούζου  από τον ιστότοπο Καστρολόγος
 Ενετικός χάρτης της Ζακύνθου με το Pelogo  από το Ίδρυμα Λασκαρίδη

Παραπομπές

Νομός Ζακύνθου
Επτάνησα
Ελληνικές βραχονησίδες
Γοργόνες και Μάγκες

Γοργόνες και Μάγκες είναι ο τίτλος μιας ελληνικής ταινίας του 1968, η οποία παράχθηκε από την εταιρεία Φίνος Φιλμ. Σκηνοθέτης και σεναριογράφος ήταν ο Γιάννης Δαλιανίδης, ενώ η μουσική της ταινίας συντέθηκε από τον Μίμη Πλέσσα .

Πλοκή 
Ο Πέτρος Αθανασίου (Φαίδων Γεωργίτσης), νεαρός ραλίστας και γιος εργολάβου οικοδομών ο οποίος αδιαφορεί για τη δουλειά του πατέρα του, μαθαίνει ότι σε κάποιο νησί προετοιμάζονται μεγάλα τουριστικά έργα και αποφασίζει να βγάλει χρήματα αγοράζοντας γη στο νησί. Προτείνει στον πατέρα του (Διονύσης Παπαγιαννόπουλος) να αγοράσουν εκεί οικόπεδα, αλλά το μυστικό το μαθαίνει και η Φλώρα (Μαίρη Χρονοπούλου), η οποία είναι ιδιοκτήτρια διαφόρων κλαμπ. Καταφτάνει, λοιπόν, στο νησί πριν απ’ τον Πέτρο.

Ο ανταγωνισμός μεταξύ του Πέτρου και της Φλώρας φέρνει μεγάλη αναστάτωση στη ζωή των κατοίκων του νησιού. Η Μαρίνα (Μάρθα Καραγιάννη), κόρη του ντόπιου ταβερνιάρη, ερωτεύεται τον γοητευτικό Πέτρο. Παράλληλα, η όμορφη Φλώρα μαγεύει τους άνδρες του νησιού και ιδιαίτερα τον Νικόλα (Βαγγέλης Σειληνός), προκαλώντας τη ζήλια της μνηστής του, Χρύσας (Νόρα Βαλσάμη). Εκείνη με τη σειρά της ξελογιάζεται από τον Ιάσονα (Λάκης Κομνηνός), γιο της αρχόντισσας του νησιού (Μαρία Φωκά), η οποία ανησυχεί με τα όσα συμβαίνουν εκεί και είναι αποφασισμένη να σταματήσει τα σχέδια για την τουριστική αξιοποίηση του νησιού.

Διανομή

Παραγωγή 
Συνολικά, η ταινία έκοψε 414.724 εισιτήρια.  Έκανε πρεμιέρα στις κινηματογραφικές αίθουσες στις 02/12/1968.  Τα περισσότερα εξωτερικά γυρίσματα έγιναν στην Ύδρα,  ενώ στις πρώτες σκηνές της ταινίας φαίνονται και πλάνα της Πάρνηθας. 

Η ταινία είναι γεμάτη από τραγούδια σε μουσική του Μίμη Πλέσσα και στίχους του Λευτέρη Παπαδόπουλου,  που έγιναν μεγάλες επιτυχίες. Ακούγονται τα "Άνοιξε πέτρα" από τη Μαρινέλλα, "Πόσα καλοκαίρια" από τον Δάκης, "Καμαρούλα μια σταλιά" και "Θα πιω απόψε το φεγγάρι" από τον Γιάννη Πουλόπουλο και "Ο άντρας που θα παντρευτώ" από τη Μάρθα Καραγιάννη στο τραγουδιστικό της ντεμπούτο.  Ιδιαίτερα το  "Άνοιξε πέτρα" έκανε τόσο μεγάλη επιτυχία, που έγινε η αφορμή να αλλάξει τίτλο η ταινία στη δεύτερη προβολή της και να ονομαστεί Η πέτρα.

Υποδοχή

Κριτικές
Ο κριτικός κινηματογράφου Σταύρος Γανωτής έδωσε στην ταινία  2.5/5 από τα αστέρια του σε μια κριτική που δημοσιεύθηκε στις 12 Μαΐου 2012 αναφέροντας μεταξύ άλλων πως:

Εξωτερικοί σύνδεσμοι 
 
Γοργόνες και μάγκες στην Φίνος Φιλμ
Γοργόνες και μάγκες στην TMDb
Κριτική της ταινίας από τον Σταύρο Γανωτή

Παραπομπές 

Ελληνικές ταινίες
Ταινίες του 1968
Ελληνόφωνες ταινίες
Ταινίες γυρισμένες στην Ελλάδα
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες με μουσική σύνθεση Μίμη Πλέσσα
Ταινίες παραγωγής Φίνος Φιλμ
Ελληνικό Ιωαννίνων

Το Ελληνικό είναι ορεινό χωριό στο νομό Ιωαννίνων  σε υψόμετρο 740 μέτρων και ανήκει στα Κατσανοχώρια της Ηπείρου.

Γεωγραφία - Αξιοθέατα 
Το Ελληνικό βρίσκεται στα νοτιοανατολικά του νομού και δυτικά του Άραχθου ποταμού. Απέχει 19,5 χλμ. ΝΑ. της πόλης των Ιωανίννων και 38 χλμ. Δ. από τα Πράμαντα. Αξιοθέατα είναι το μουσείο σύγχρονης τέχνης "Θεόδωρος Παπαγιάννης" στο παλιό δημοτικό σχολείο του χωριού, ο Ιερός Ναός Κοιμήσεως της Θεοτόκου (του 1661) και έξω από αυτό η ιερά μονή Παναγίας Τσούκας καθώς και οι τοποθεσίες "Μεγάλες Πάδες" ή "Ράχες" και "Δονάτος" με θέα προς το λεκανοπέδιο Ιωαννίνων και τη  περιοχή των Τζουμέρκων.

Ιερά Μονή Παναγίας Τσούκας 
Στα βορειοανατολικά του Ελληνικού, στη τοποθεσία "Τσούκα" (υψόμετρο 760 μέτρα) και σε απόσταση 1,5 χλμ. είναι κτισμένο το μοναστήρι της Παναγίας. Είναι αφιερωμένο στο Γενέθλιο της Θεοτόκου και σύμφωνα με την παράδοση ιδρύθηκε γύρω στα 1190 από τον αυτοκράτορα του Βυζαντίου Ισαάκιο Β’ Άγγελο, καταστράφηκε το 1736 και ανακαινίσθηκε το 1779. Έχει φρουριακό χαρακτήρα και το καθολικό είναι σταυροειδές με τρούλο. Οι τοιχογραφίες που διασώζονται στο εσωτερικό του είναι του έτους 1662 και το λιθόκτιστο κωδωνοστάσιο του 1866. Από το 1985 έχει χαρακτηριστεί ιστορικό διατηρητέο μνημείο επειδή "αποτελεί ενδιαφέρον και χαρακτηριστικό δείγμα της εκκλησιαστικής αρχιτεκτονικής και ζωγραφικής τέχνης της μεταβυζαντινής περιόδου στην Ήπειρο".

Μουσείο σύγχρονης τέχνης "Θεόδωρος Παπαγιάννης" 
Στο μουσείο εκτίθενται έργα του γλύπτη και καθηγητή της Ανωτάτης Σχολής Καλών Τεχνών Θεόδωρου Παπαγιάννη και μια σειρά από προπλάσματα μεταλλίων και νομισμάτων. Πολλά από τα εκθέματά του έχουν δημιουργηθεί από τα αποκαΐδια του Πολυτεχνείου, συνδυασμένα και στολισμένα με ανακυκλώσιμα υλικά. Είναι έργα με έντονη οικολογική συνείδηση, αναφέρονται στην ιστορία του τόπου, στις αναμνήσεις του καλλιτέχνη από τα σχολικά του χρόνια στο χωριό κ.λ.π.

Ονομασία - Διοικητικά 
Η παλιά ονομασία του χωριού ήταν Λοζέτσι. και αναγνωρίστηκε επίσημα ως κοινότητα, μετά την απελευθέρωση, με το ΦΕΚ 184Α-19/08/1919. Μετονομάστηκε σε Ελληνικό το 1927. Σύμφωνα με το σχέδιο Καλλικράτης, αποτελεί τη τοπική κοινότητα Ελληνικού που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 443 κατοίκους.

Προσωπικότητες 
 Παναγιώτης Νούτσος

Εξωτερικοί σύνδεσμοι 

 Μουσείο Σύγχρονης Τέχνης "Θεόδωρος Παπαγιάννης"
 Ιερά Μονή Παναγίας Τσούκας Ιωαννίνων

Παραπομπές

Χωριά του νομού Ιωαννίνων
Δήμος Βορείων Τζουμέρκων
Α1 Κατηγορία υδατοσφαίρισης ανδρών 2018-2019

To πρωτάθλημα Α1 πόλο ανδρών της περιόδου 2018-19, ήταν το 33ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση ήταν η κανονική περίοδος όπου οι ομάδες αγωνίστηκαν σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίστηκαν στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) στα πλέι άουτ για την αποφυγή του υποβιβασμού, ενώ οι ομάδες που κατέλαβαν τις θέσεις 7 και 8 παρέμειναν στην Α1 χωρίς περαιτέρω αγωνιστικές υποχρεώσεις. Πρωταθλητής αναδείχθηκε για 7η συνεχόμενη χρονιά και 33η στην ιστορία του, ο Ολυμπιακός, επικρατώντας με 3-1 νίκες της Βουλιαγμένης στους τελικούς. Υποβιβάστηκαν στην Α2 ΓΣ Περιστερίου και ΟΦΘ.

Κανονική περίοδος

Βαθμολογία

Αποτελέσματα

Πλέι οφ

Τελικοί για την τρίτη θέση

Τελικοί Πρωταθλήματος

Πλέι άουτ

Τελική κατάταξη

Παραπομπές

Εξωτερικοί σύνδεσμοι 
 Κολυμβητική Ομοσπονδία Ελλάδος
 Αποτελέσματα

2018 2019
Υδατοσφαίριση το 2019
Υδατοσφαίριση το 2018
Accelerated Mobile Pages

Η AMP (αρχικά ακρώνυμο του Accelerated Mobile Pages - Προφορτωμένες Σελίδες για Κινητά αλλά πλέον αυτόνομος όρος) είναι ένα ανοικτού κώδικα πρότυπο αποκλειστικά για σελίδες που προβάλλονται σε mobile συσκευές από την Google που σχεδιάστηκε ως ανταγωνιστής του προτύπου Instant Articles.

Ιστορία

Ανακοίνωση και έναρξη 
Το πρότυπο AMP ανακοινώθηκε από την Google στις 7 Οκτωβρίου, 2015 μετά από συζητήσεις με τους εταίρους της στην Ευρωπαϊκή Ψηφιακή Νέα Πρωτοβουλία (DNI), και με άλλους εκδοτικούς οίκους και εταιρείες τεχνολογίας από όλο τον κόσμο, με σκοπό τη βελτίωση της εμπειρίας των χρηστών από mobile συσκευές. Περισσότεροι από 30 εκδότες και εταιρείες τεχνολογίας (συμπεριλαμβανομένων των Twitter, Pinterest, LinkedIn και WordPress) είχαν αρχικά ανακοινωθεί ως συνεργάτες της Google για την ανάπτυξη του προτύπου AMP.

Οι Προφορτωμένες Σελίδες για Κινητά εμφανίστηκαν για πρώτη φορά σε χρήστες του διαδικτύου τον Φεβρουάριο του 2016, όταν η Google άρχισε να δείχνει AMP εκδόσεις αντί των παραδοσιακών html ιστοσελίδων στα αποτελέσματα αναζήτησης χρηστών mobile συσκευών.

Ανάπτυξη και επέκταση 
Τον Φεβρουάριο του 2017, ένα χρόνο μετά τη δημόσια έναρξη του προτύπου, η Adobe δημοσίευσε έρευνα στην οποία παρουσίαζε ότι οι AMP σελίδες αντιπροσώπευαν το 7% του συνολικού web traffic για τους κορυφαίους εκδότες διαδικτύου στις Ηνωμένες Πολιτείες.

Τον Μάιο του 2017, η Google ανέφερε ότι 900,000 web domains έχουν υιοθετήσει το πρότυπο δημοσιεύοντας ποιοτικές AMP σελίδες, με περισσότερες από δύο δισεκατομμύρια AMP σελίδες να δημοσιεύονται σε παγκόσμιο επίπεδο.

Τον Ιούνιο του 2017 το Twitter ξεκίνησε να δέχεται και να αναγνωρίζει links προς AMP σελίδες από τις iOS και Android εφαρμογές του.

Αναφορές 

HTML
Π.Α.Ν.Ο. Μαλλίων

Ο Ποδοσφαιρικός Αθλητικός Ναυτικός Όμιλος Μαλλίων είναι ελληνικός ποδοσφαιρικός σύλλογος που εδρεύει στα Μάλια του Ηρακλείου στην Κρήτη. Επίσημο έτος ίδρυσης του συλλόγου είναι το 1970 και χρώματα του συλλόγου είναι το κίτρινο και το μαύρο. Είναι μέλος της Ε.Π.Σ. Ηρακλείου και έδρα του αποτελεί το Δημοτικό γήπεδο Μαλλίων.

Ο «ΠΑΝΟΜ» ιδρύθηκε το 1970, αποτελώντας συνέχεια του «Πυθαγόρα Μαλλίων», ανεπίσημη ομάδα που προϋπήρχε στην περιοχή. Έχει αγωνιστεί στο πρωτάθλημα της Δ' Εθνικής κατηγορίας. Το 2004 κατέκτησε την άνοδο στην Γ' Εθνική κατηγορία, για πρώτη φορά στην ιστορία του. Στην Γ' Εθνική αγωνίστηκε για πρώτη φορά τη σεζόν 2004-05, όποτε και υποβιβάστηκε. Το 2000 κατέκτησε το κύπελλο Ελλάδας ερασιτεχνών, επικρατώντας του Ορφέα Σουρωτής στο στάδιο Νέας Σμύρνης. Το 2018 κατέκτησε το κύπελλο ΕΠΣ Ηρακλείου για τρίτη φορά στην ιστορία του, επικρατώντας του ΠΟΑ. Το 2000 κατέκτησε για πρώτη φορά το κύπελλο ΕΠΣ Ηρακλείου, επικρατώντας ξανά του ΠΟΑ και το 2007 για δεύτερη φορά, επικρατώντας της Α.Ε. Κατσαμπά. Το 2018 κατέκτησε επίσης το Σούπερ Καπ Ηρακλείου, επικρατώντας του πρωταθλητή Ηρακλείου Γιούχτα Αρχανών.

Παραπομπές 

Αθλητικοί σύλλογοι Ηρακλείου
Ιδρύσεις αθλητικών συλλόγων το 1970
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1970
Λάουρα Περγκολίτσι

Η LP - Λάουρα Περγκολίτσι (Laura Pergolizzi, γενν. 18 Μαρτίου 1981) είναι Αμερικανίδα τραγουδίστρια και τραγουδοποιός όπου εμφανίζεται με το καλλιτεχνικό ψευδώνυμο LP. Έχει κυκλοφορήσει τέσσερα άλμπουμ και ένα EP. Έχει γράψει τραγούδια για άλλους καλλιτέχνες όπως Σερ, Ριάννα, Backstreet Boys, Λεόνα Λιούις και Κριστίνα Αγκιλέρα.

Βιογραφία

Ζωή και σταδιοδρομία 
Η Λάουρα Περγκολίτσι είναι ιταλικής καταγωγής, οι παππούδες της είναι από τη Νάπολη και το Παλέρμο. Μετακόμισε στην πόλη της Νέα Υόρκης από το σταθμό Huntington της Νέας Υόρκης και υιοθέτησε το όνομα "LP". Ο Ντέηβιντ Λόουερυ της μπάντας Cracker είδε την LP να παίζει και της ζήτησε να συμμετάσχει στο τραγούδι "Cinderella", ένα κρυφό κομμάτι στο άλμπουμ του συγκροτήματος με τίτλο Blues του Gentleman, το 1998. Ο Λόουερυ τότε ανέλαβε την παραγωγή του πρώτου της άλμπουμ, Heart-Shaped Scar, που κυκλοφόρησε το 2001 μέσω της Koch Records.

Το δεύτερο άλμπουμ της LP, Suburban Sprawl & Alcohol, κυκλοφόρησε τον Ιούνιο του 2004 μέσω του Lightswitch Records. Στο δίσκο συνεργάστηκε με τον τραγουδοποιό και  μουσική παραγωγό Λίντα Πέρρυ. Ωστόσο, παρά την εκτεταμένη περιοδεία για την προώθηση της κυκλοφορίας του και τις θετικές κριτικές από τους μουσικούς κριτικούς, το άλμπουμ απέτυχε να αποκτήσει ευρεία αναγνώριση.

2006 - 2010 
Το 2006, η LP εμφανίστηκε στο μουσικό συνέδριο South by Southwest και φέρεται να πυροδότησε μια διαμάχη μεταξύ σημαντικών μουσικών ετικετών, με αποτέλεσμα να υπογράψει συμβόλαιο με τον  L.A. Reid στην δισκογραφική του εταιρεία Def Def Jam Music Group, η οποία ήταν μέρος της Universal Music Group. Ωστόσο, λόγω των καλλιτεχνικών διαφορών, η LP εγκατέλειψε το συμβόλαιο. Υπογράφει με τη SoBe Entertainment το 2007, μια ανεξάρτητη δισκογραφική εταιρία, με τα κομμάτια των λευκωμάτων που είχε γράψει στη μεγάλη ετικέτα [11]. "Η αγάπη θα σας κρατήσει όλη την νύχτα", ένα από τα κομμάτια που είχε γράψει στο νησί Def Jam Music Group με τον Billy Mann, κυκλοφόρησε στα τέλη του 2007 στο άλμπουμ Backstreet Boys, Unbreakable. Η LP έγραψε και παρουσίασε το "Wasted", από τη συλλογή της Suburban Sprawl & Alcohol, το οποίο ήταν το θεματικό τραγούδι για μια τηλεοπτική εκπομπή, South Of Nowhere, στο The N, γνωστή σήμερα ως TeenNick. Ο The Hills της MTV παρουσίασε επίσης το τραγούδι της LP "Damage Is Done" στα μέσα του 2010 και κυκλοφόρησε στο iTunes.

Κατά τη διάρκεια του 2009, η LP άρχισε να γράφει τραγούδια για άλλους καλλιτέχνες, συμπεριλαμβανομένων αρκετών τραγουδιών που κατέληξαν στο άλμπουμ της Heidi Montag, Superficial (Warner Music). Η LP συνέγραψε το single, "More Is More", καθώς και τα κομμάτια του άλμπουμ "Twisted", "Hey Boy" και "Love It or Leave It". Έγραψε και άλλα κομμάτια για και με τον Montag, όπως ο συνθέτης Cathy Dennis, "Look How I Doin", "I Do This" και "Ποιος είναι εκείνο το κορίτσι". Ένα τραγούδι της LP έγραψε με τον Alexander Kronlund, "Standing Where You Left Me", κυκλοφόρησε στο ντεμπούτο άλμπουμ της UK, Pieces (Roxy / EMI / Universal) του Erik Hassle. Η LP μετακόμισε στο Λος Άντζελες το 2010.

Παραπομπές

Αμερικανίδες τραγουδίστριες
Αμερικανοί τραγουδοποιοί
Αμερικανοί κιθαρίστες
ΛΟΑΤ πρόσωπα από τις ΗΠΑ
Ιταλοαμερικανοί
Πτηνοκτόνο

Το πτηνοκτόνο είναι οποιαδήποτε ουσία (συνήθως ένα χημικό) που χρησιμοποιείται για να σκοτώσει  πουλιά. 

Στην κατηγορία περιλαμβάνονται η στρυχνίνη, το DRC-1339 (υδροχλωρική 3-χλωρο-4-μεθυλανιλίνη), το CPTH (3-χλωρο-p-τολουιδίνη), και το Αβιτρολ (4-αμινοπυριδίνη). Επίσης, η χλωραλόζη. Στο παρελθόν, έχουν χρησιμοποιηθεί συμπυκνωμένα σκευάσματα παραθείου σε πετρέλαιο diesel με εναέριο ψεκασμό πάνω στις αποικίες φωλιάσματος των πουλιών.

Αναφορές 

Βιοκτόνα
Παρασιτοκτόνα
Θεατρικό βραβείο Μελίνα Μερκούρη

Το Bραβείο Μελίνα Μερκούρη απονέμεται κάθε χρόνο προς μια νέα ηθοποιό του θεάτρου, στη μνήμη της ηθοποιού Μελίνας Μερκούρη. Απονεμήθηκε για πρώτη φορά το Μάρτιο του 2007, για το έτος 2006. Κατά την απονομή, η προηγούμενη βραβευθείσα καρφιτσώνει τη νέα κάτοχο του βραβείου με την "καρφίτσα της Μελίνας". Το 2011 για πρώτη φορά το βραβείο απονεμήθηκε ξεχωριστά (σε άλλη ημερομηνία) από το βραβείο Χορν.

Οι βραβευθείσες
2007 Εύη Σαουλίδου
2008 Στεφανία Γουλιώτη
2009 Έλενα Μαυρίδου
2010 Μαρίνα Ασλάνογλου
2011 Λουκία Μιχαλοπούλου
2012 Μαρία Κίτσου
2013 Λένα Παπαληγούρα
2014 Γιούλικα Σκαφιδά
2015 Λένα Δροσάκη
2016 Αλεξάνδρα Αϊδίνη και Ιωάννα Παππά
2017 Ανθή Ευστρατιάδου
2018 Ιωάννα Κολλιοπούλου
2019 Ηρώ Μπέζου

Παραπομπές

Εξωτερικοί σύνδεσμοι
 Το Βραβείο Μελίνα Μερκούρη στην ιστοσελίδα του ιδρύματος  Μελίνα Μερκούρη

Μερκουρη
Σαρακίνα Μεσσηνίας

Η Σαρακίνα είναι μικρός οικισμός κοντά στον Αριστομένη και υπάγεται διοικητικά στον Δήμο Μεσσήνης, του Νομού Μεσσηνίας.

Ιστορικό οικισμού
Ο οικισμός Σαρακίνα, ο οποίος ανήκει στη δημοτική ενότητα Αριστομένους είναι νεοσύστατος, καθώς αναγνωρίσθηκε μόλις το 2011, μετά τις νέες αλλαγές του σχεδίου «Καλλικράτης» όταν και υπήχθη στον νέο Δήμο Μεσσήνης. Ο δήμος αυτός, συστάθηκε με το Πρόγραμμα Καλλικράτης με τη συνένωση των προϋπαρχόντων δήμων Αιπείας, Ανδρούσας, Αριστομένους, Βουφράδων, Ιθώμης, Μεσσήνης, Πεταλιδίου και της Κοινότητας Τρικόρφου. Η Σαρακίνα σήμερα είναι οικισμός της Τοπικής Κοινότητας του Αριστομένους του Δήμου Μεσσήνης, με έδρα  τον Αριστομένη. Στην ίδια τοπική κοινότητα υπάγεται και η Χορεύτρα.

Κάτοικοι
Ο οικισμός, με βάση την απογραφή του 2011, έχει 24 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

Δείτε επίσης
 Αριστομένης
 Δήμος Μεσσήνης
 Διοικητική διαίρεση Περιφερειακής Ενότητας Μεσσηνίας
 Διοικητική διαίρεση νομού Μεσσηνίας
 πρώην Δήμος Αριστομένους

Παραπομπές

Εξωτερικοί σύνδεσμοι
 Δήμος Μεσσήνης, από την ιστοσελίδα: www.messini.gr του Δήμου Μεσσήνης.

Χωριά του νομού Μεσσηνίας
Δήμος Μεσσήνης
Hrvatska riječ

Η Hrvatska riječ (κυριολεκτικά: Η κροατική Λέξη) είναι κροατική εβδομαδιαία εφημερίδα στη Σερβία. Δημοσιεύεται στη Σουμπότιτσα

Ιστορία 
Ιδρύθηκε το 1945 με σκοπό να χρησιμεύσει ως πληροφοριακό όργανο για την κροατική μειονότητα της Σερβίας. Συνέχισε με αυτό το ρόλο μέχρι το 1956 όταν διέκοψε την κυκλοφορία της. Το 2003 η εφημερίδα δημιουργήθηκε εκ νέου.

Δείτε επίσης 

 Κροάτες της Σερβίας
Κροατικό Εθνικό Συμβούλιο

Εξωτερικοί σύνδεσμοι 

 

Πολιτισμός της Βοϊβοντίνα
Εφημερίδες
Γυναίκα Χωρίς Όνομα

Γυναίκα Χωρίς Όνομα είναι ο τίτλος ελληνικής καθημερινής δραματικής τηλεοπτικής σειράς, παραγωγής 2018-2020, που προβλήθηκε από τους τηλεοπτικούς σταθμούς ANT1 και Alpha Κύπρου.

Ο βασικός μύθος της σειράς βασίζεται στο νοτιοκορεάτικο σίριαλ «Unknown Woman» που προβλήθηκε το 2017 στο τηλεοπτικό δίκτυο KBS2. Τη διασκευή του σεναρίου στα ελληνικά ανέλαβε η Μαρία Γεωργιάδου, ενώ την σκηνοθεσία ο Λίνος Χριστοδούλου και η Βίκυ Μανώλη.

Το πρώτο επεισόδιο της σειράς προβλήθηκε στις 17 Σεπτεμβρίου 2018. Τον Μάιο του 2019 η σειρά ανανεώθηκε για δεύτερη σεζόν. Η πρεμιέρα του δεύτερου κύκλου έγινε στις 16 Σεπτεμβρίου 2019. Η σειρά ολοκληρώθηκε με το τέλος του δεύτερου κύκλου την Παρασκευή 10 Ιουλίου 2020.

Στην 1η σεζόν η Κάτια προσπαθεί να πείσει την Μαρίνα να βοηθήσει τον Αλέξη αλλά η Μαρίνα της λέει ότι είναι έγκυος και αρνείται να ρίξει το παιδί που κουβαλάει. Η Μαρίνα για να προστατευτεί παίρνει πάνω της ένα έγκλημα που δεν έκανε. Αφού γεννάει την κόρη της η Κάτια την παίρνει μακριά. Η Μαρίνα μαζί με την Μάρθα και την Ρένα επιστρέφουν μετά από χρόνια. Η Μαρίνα έχει ετοιμάσει ένα σχέδιο εκδίκησης. Αυτό που δεν σχεδίασε είναι ότι θα ερωτευτεί τον αδελφό του Δημήτρη, τον Μιχάλη.

Στην 2η σεζόν οι ρόλοι αντιστρέφονται. Μετά την αποκάλυψη της αλήθειας ότι η Μαρίνα είναι κόρη της Κάτιας, η Κάτια για να εξιλεωθεί παίρνει πάνω της τον πυροβολισμό του Φώτη. Η Μάρθα για να την βγάλει από την μέση ζητάει να σκοτώσουν την Κάτια στην φυλακή ώστε να την κρατήσει μακριά από την Μαρίνα. Η Κάτια δεν πεθαίνει αλλά παθαίνει αμνησία. Έτσι η Μάρθα ζητά από τον Νίκο Γεωργίου να την σκοτώσει. Ο Νίκος την παίρνει μαζί του αλλά δεν την σκοτώνει. Όμως η Κάτια αρχίζει να βλέπει το σκληρό του πρόσωπο. Αυτό σιγά σιγά θα το παρατηρήσει ο Αργύρης, ο φίλος του Νίκου. Θα γνωρίσει την Κάτια, θα την βοηθήσει να ξεφύγει και θα ερωτευτούν.

Διανομή

Επισκόπηση σειράς

Παραπομπές

Εξωτερικοί σύνδεσμοι 
 «Γυναίκα χωρίς όνομα» στο www.retrodb.gr

Ελληνικές τηλεοπτικές σειρές
Τηλεοπτικές σειρές ΑΝΤ1
Ελληνικές δραματικές τηλεοπτικές σειρές
Καστανούσσα Σερρών

Η Καστανούσσα Σερρών (γνωστή ως Πάλμες μέχρι το 1926) είναι χωριό του Νομού Σερρών με πληθυσμό 
592 κατοίκων στην απογραφή του 2011. Το χωριό υπάγεται στο δήμο Σιντικής.

Γεωγραφία 
Το χωριό βρίσκεται στους νότιους πρόποδες του όρους Μπέλλες στα σύνορα Βουλγαρίας - ΠΓΔΜ.

Ιστορία

Οθωμανική Αυτοκρατορία 
Σύμφωνα με τις στατιστικές του Βασίλ Κάντσοφ ("Μακεδονία, Εθνογραφία και Στατιστική"), το 1900 ζούσαν 1.150 Βούλγαροι Μωαμεθανοί στο χωριό. Ωστόσο, ο Γκεόργκι Στρέζοφ το 1891, αναφέρει ότι το χωριό κατοικείται αποκλειστικά από Πομακικής καταγωγής ανθρώπους.

Η Καστανούσσα κατά την Οθωμανική περίοδο κατοικούνταν από μουσουλμάνους οθωμανούς,οι οποίοι μετά την ανταλλαγή των πληθυσμών μεταξύ Ελλάδος-Τουρκιάς εγκατασταθήκαν στην περιοχή της Μυρσίνη(Mersin).

Προφανώς δεν ήταν βουλγαρικής καταγωγής.

Οι πήγες που χρησιμοποιείτε( Βασίλ Κάντσοφ- Γκεόργκι Στρέζοφ)δεν είναι έγκυρες.

Ελλάδα 
Κατά τη διάρκεια των Βαλκανικών Πολέμων το χωριό κατακτήθηκε από τμήματα του βουλγαρικού στρατού, αλλά μετά τον Δεύτερο Βαλκανικό πόλεμο το 1913 το χωριό ελευθερώθηκε και προσαρτήθηκε στην Ελλάδα.

Παραπομπές

Εξωτερικοί σύνδεσμοι 

 Αεροφωτογραφία της Καστανούσσας

Χωριά του νομού Σερρών
Διοργανώσεις Ε.Π.Σ. Φθιώτιδας 2010–11

Το πρωτάθλημα της περιόδου 2010-11, είναι το 60ο πρωτάθλημα που διοργανώνει η Ένωση Ποδοσφαιρικών Σωματείων Φθιώτιδας, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φθιώτιδας.

Η πρωταθλήτρια ομάδα της ΕΠΣ Φθιώτιδας κερδίζει την άνοδο στη  Δ΄ Εθνική.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Φθιώτιδας, αποκτά το δικαίωμα συμμετοχής στο Κύπελλο Ερασιτεχνών.

Πρωτάθλημα 

Η δομή του πρωταθλήματος της Ε.Π.Σ. Φθιώτιδας είναι η εξής:
 Α1 Κατηγορία
 Α' Κατηγορία (4 όμιλοι)
 Β' Κατηγορία

Α1 Κατηγορία 
Η κορυφαία κατηγορία διεξάγεται με τη συμμετοχή 18 συλλόγων.Η πρώτη στην τελική κατάταξη ομάδα κερδίζει την άνοδο στη Δ΄ Εθνική και οι πέντε τελευταίες ομάδες υποβιβάζονται, λόγω του υποβιβασμού της Λαμίας και της Ένωσης 2010 από την Δ' Εθνική. Για την σεζόν 2010-11 πρωταθλήτρια αναδείχθηκε η ομάδα των Καμένων Βούρλων και συμμετείχε στην Δ΄ Εθνική της επόμενης περιόδου.

Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2009-10.

Προβιβάστηκαν από την Α' Κατηγορία
 Ευρυτανικός
 Καμένα Βούρλα
 Μεξιατικός
 Ολυμπιακός Λαμίας 1977

Προβιβάστηκαν στην Δ΄ Εθνική
 Νίκη Μακρακώμης

Υποβιβάστηκαν στην Α' Κατηγορία
 Οπούντιος Μαρτίνου
 Κηφισσός Κάτω Τιθορέας
 Δάφνη Λιβανατών
 Γλύφα

Βαθμολογία
</noinclude><noinclude>

Αποτελέσματα

Α΄ Κατηγορία 
Η Α΄ Κατηγορία της περιόδου 2010-11 διεξήχθη με τη συμμετοχή 52 συνολικά συλλόγων, χωρισμένων σε 4 ομίλους.

Βαθμολογία 1ος Όμιλος

Βαθμολογία 2ος Όμιλος

Βαθμολογία 3ος Όμιλος

Βαθμολογία 4ος Όμιλος

Β΄ Κατηγορία 
Την περίοδο 2010-11 διεξήχθη και πρωτάθλημα Β΄ κατηγορίας με συμμετοχή 11 συλλόγων οι οποίοι ήταν οι εξής:

ΑΟ Μακρακώμης , ΑΣ Κόμμα , Παρνασσός Αμφίκλειας , ΑΣ Μάκρη 2007 , Ελπίδες Φθιώτιδας , ΑΟ Γραμμένης , Ατσαλένιος Πετρωτού , ΑΣ Πλατύστομου , Κεραυνός Γοργοποτάμου , ΑΕ Νέας Άμπλιανης , Παμφθιωτικός

Κύπελλο

Ημιτελικά

|}

Τελικός

Παραπομπές  

ΕΠΣ Φθιώτιδας 2010-11
Εγχώρια ποδοσφαιρικά πρωταθλήματα 2010-2011
Κορίτιανη Ιωαννίνων

Η Κορίτιανη είναι ορεινό χωριό στο νομό Ιωαννίνων  σε υψόμετρο 860 μέτρων και ανήκει στα Κατσανοχώρια της Ηπείρου.

Γεωγραφία - Αξιοθέατα 
Η Κορίτιανη βρίσκεται στις νότιες πλαγιές της βουνοκορφής Αετοράχες του όρους Ξηροβούνι και δυτικά του Άραχθου ποταμού. Απέχει  27,5 χλμ. Ν.-ΝΑ. της πόλης των Ιωανίννων και 35 χλμ. Δ.-ΝΔ. από τα Πράμαντα. Το χωριό είναι κτισμένο σε περιοχή γεμάτη από καρυδιές, συκιές, κορομηλιές, φλαμουριές και πλατάνια. Αξιοθέατά του είναι τα περισσότερα σπίτια του που αποτελούν αξιόλογα δείγματα παραδοσιακής αρχιτεκτονικής καθώς και οι παραδοσιακές τους αυλόπορτες, με πιο σημαντική την οικεία Κουντουρά. Ο παλιός νερόμυλος που έχει αναστηλωθεί και το παλιό πέτρινο δημοτικό σχολείο έχουν κηρυχθεί νεώτερα μνημεία. ref></ref>, ενώ η εκκλησία της Κοίμησης της Θεοτόκου (του 17ου αιω.) και του  Αγίου Συμεών (του 1622) έχουν κηρυχθεί αρχαία μνημεία. ref></ref>. Αξιοσημείωτο είναι ένα σύστημα τριών αλωνιών που χρησιμοποιούνταν παλαιότερα, που βρίσκεται στη τοποθεσία "Αλώνια" σε υψόμετρο 900  μέτρων με θέα προς το Ξηροβούνι και την οροσειρά των Τζουμέρκων.

Ονομασία - Διοικητικά 
Η ονομασία του χωριού ήταν Κορύτιανη μέχρι το 1940 οπότε και διορθώθηκε σε Κορίτιανη. Ως κοινότητα συτάθηκε επίσημα το 1919. Σύμφωνα με το σχέδιο Καλλικράτης, αποτελεί τη τοπική κοινότητα Κορίτιανης που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 59  κατοίκους.

Παραπομπές

Χωριά του νομού Ιωαννίνων
Δήμος Βορείων Τζουμέρκων
Ναρσάχι

Ο Αμπού Μπακρ Μουχαμάντ ιμπν Τζαφάρ Ναρσάχι (ή Ναρσάκι) (γύρω στο 899-959, στο χωριό Ναρσάκ της όασης της Μπουχάρα) είναι ο πρώτος γνωστός ιστορικός στην Κεντρική Ασία. Η μοναδική Ιστορία της Μπουχάρα του γράφτηκε στα αραβικά και υποβλήθηκε στον Σαμανίδη αυτοκράτορα Νουχ Α΄ το 943 ή το 948. Το 1128, το βιβλίο του Ναρσάχι μεταφράστηκε στα περσικά. Τίποτα δεν είναι γνωστό για τον Ναρσάχι εκτός από τη συγγραφή αυτού του βιβλίου, το οποίο παρέχει σημαντικές πληροφορίες σχετικά με την Μπουχάρα που δεν μπορούν να βρεθούν σε άλλες σύγχρονες πηγές.

Το βιβλίο του εκδόθηκε για πρώτη φορά το 1892 και μεταφράστηκε στα γαλλικά από τον Σαρλ-Ανρί-Ωγκύστ Σέφερ Παρίσι.

Εξωτερικοί σύνδεσμοι 

 Mukhammad Narshakhi

Ιρανοί συγγραφείς
Δομική μηχανική

Η δομική μηχανική είναι το τμήμα της πολιτικής μηχανικής στο οποίο οι δομικοί μηχανικοί εκπαιδεύονται ώστε να δημιουργήσουν τα «οστά και τους μυς» που δημιουργούν τη μορφή και το σχήμα των ανθρώπινων κατασκευών. Οι δομικοί μηχανικοί πρέπει να κατανοήσουν και να υπολογίσουν τη σταθερότητα, τη δύναμη και την ακαμψία των δομών για τα κτίρια και δομές μη οικοδόμησης. Τα δομικά σχέδια είναι ενσωματωμένα με τα σχέδια άλλων σχεδιαστών, όπως αρχιτέκτονες και μηχανικοί κτιρίων και συχνά εποπτεύουν την κατασκευή έργων από εργολάβους επί τόπου. Μπορούν επίσης να συμμετέχουν στον σχεδιασμό μηχανημάτων, ιατρικού εξοπλισμού και οχημάτων, όπου η δομική ακεραιότητα επηρεάζει τη λειτουργία και την ασφάλεια.

Η θεωρία της δομικής μηχανικής βασίζεται σε εφαρμοσμένους φυσικούς νόμους και εμπειρικές γνώσεις της δομικής απόδοσης διαφόρων υλικών και γεωμετριών. Ο σχεδιασμός της δομικής μηχανικής χρησιμοποιεί αρκετά σχετικά δομικά στοιχεία για την κατασκευή πολύπλοκων δομικών συστημάτων. Οι διαρθρωτικοί μηχανικοί είναι υπεύθυνοι για τη δημιουργική και αποδοτική χρήση των πόρων, των δομικών στοιχείων και των υλικών για την επίτευξη αυτών των στόχων.

Παραπομπές 

Μηχανική
Βολίν

O Βολίν (πραγματικό όνομα Vsevolod Mikhailovich Eikhenbaum, , ; 11 Αυγούστου 1882 - 18 Σεπτεμβρίου 1945) ήταν προεξέχουσα μορφή του αναρχισμού στην Ρωσία ο οποίος συμμετείχε στην Ρωσική επανάσταση του 1917 και στην Ουκρανική επανάσταση πριν σταλθεί στην εξορία από την μπολσεβίκικη κυβέρνηση. Υπερασπιζόταν τον συνθετικό αναρχισμό

Παραπομπές 

Ρώσοι αναρχικοί
Αναρχοατομικισμός

Ο αναρχοατομικισμός αναφέρεται σε διάφορες παραδόσεις εντός του αναρχικού κινήματος οι οποίες εστιάζουν και βασίζονται στο άτομο και την ελεύθερη βούληση και όχι σε ομάδες, κοινωνίες και παραδόσεις και ιδεολογίες. 

Ο αναρχοατομικισμός δεν είναι μια φιλοσοφία αλλά ομάδα φιλοσοφιών οι οποίες μερικές φορές βρίσκονται σε αντίθεση. Ο  Benjamin Tucker, ένας διάσημος αναρχοατομικιστής του 19ου αιώνα, υποστήριζε «αν το άτομο έχει το δικαίωμα να κυβερνά τον εαυτό του, τότε κάθε εξωτερική κυβέρνηση είναι τυραννία».

Παραπομπές

Αναρχισμός
Μεταμοντέρνος αναρχισμός

Μεταμοντέρνος αναρχισμός ή μετα-αναρχισμός είναι μια αναρχική φιλοσοφία η οποία χρησιμοποιεί μεταδομική και μεταμοντέρνα προσέγγιση σε διάφορα θέματα. Ο μεταμοντέρνος αναρχισμός δεν είναι μια συμπαγής θεωρία αλλά αναφέρεται στο συλλογικό έργο αρκετών μεταμοντέρνων και μεταδομικών φιλοσόφων όπως ο Μισέλ Φουκώ, ο Ζιλ Ντελέζ, ο Ζακ Λακάν, ο Ζακ Ντεριντά, ο Ζαν Μποντριγιάρ, η Τζούντιθ Μπάτλερ μαζί με το έργο κλασικών αναρχικών όπως ο Ζανγκ Ζου, η Έμμα Γκόλντμαν, ο Μαξ Στίρνερ και ο Φρίντριχ Νίτσε.

Αναρχισμός
Έμπρακτη προπαγάνδα

Ο όρος έμπρακτη προπαγάνδα αναφέρεται στην δράση η οποία σκοπό έχει να αποτελέσει καταλύτη για επανάσταση. Σχετίζεται κυρίως με πράξεις βίας από υποστηρικτές του εξεγερσιακού αναρχισμού στα τέλη του 19ου και αρχές του 20ου αιώνα, κυρίως με βομβιστικές ή δολοφονικές επιθέσεις που στόχευαν την άρχουσα τάξη, αλλά υπήρχε και μη βίαιη εκδοχή. Αυτές οι πράξεις στόχευαν να πυροδοτήσουν το «πνεύμα της επανάστασης» σε ανθρώπους που διαδήλωναν κατά του κράτους δείχνοντας πως δεν ήταν παντοδύναμο και πίστευαν πως θα αύξανε την υποστήριξη σε αναρχικά κινήματα καθώς το κράτος θα αναγκαζόταν να γίνει πιο καταπιεστικό. Το 1881, η διεθνής συνεδρίαση αναρχικών στο Λονδίνο ενέκρινε αυτή την τακτική.

Παραπομπές 

Αναρχισμός
Μαύρο Μπλοκ

To μαύρο μπλοκ (αγγλικά: black bloc) είναι το όνομα που δίνεται σε ομάδες διαδηλωτών οι οποίες φοράνε μαύρα ρούχα, μαύρα γυαλιά, κράνη και κουκούλες για να κρύβουν το πρόσωπο τους. Η απόκρυψη του προσώπου τους κάνει την ποινική δίωξη δυσκολότερη καθώς οι αρχές δυσκολεύονται να ξεχωρίσουν ανάμεσα στους συμμετέχοντες. Επιπλέον χρησιμεύει στο να προστατεύονται τα πρόσωπα τους -κυρίως τα μάτια- από το σπρέι πιπεριού των αστυνομικών αρχών. Αυτή η τακτική επιτρέπει στο πλήθος των διαδηλωτών να παρουσιάζονται σε μια ενιαία μάζα. Οι οπαδοί του μαύρου μπλοκ σχετίζονται συχνά με τον αναρχισμό, τον αντιφασισμό και το κίνημα κατά της παγκοσμιοποίησης.

H τακτική αναπτύχθηκε την δεκαετία του ‘80 στο ευρωπαϊκό αυτονομιστικό κίνημα με διαδηλώσεις κατά των εκκενώσεων καταλήψεων, πυρηνικής ενέργειας, περιορισμούς στις αμβλώσεις και άλλα. Τα μαύρα μπλοκ κέρδισαν την προσοχή του κόσμου κατά την διαδήλωση του 1999 στο Σιάτλ, όταν ένα μπλοκ βανδάλισε ιδιωτικές περιουσίες μεγάλων εταιριών όπως της  Gap, Starbucks, Old Navy, και άλλων πολυεθνικών multinational στο κέντρο της πόλης.

Παραπομπές 

Αναρχισμός
Μουσείο Σύγχρονης Τέχνης Άνδρου

Το Μουσείο Σύγχρονης Τέχνης του Ιδρύματος Βασίλη και Ελίζας Γουλανδρή στην Άνδρο είναι το πρώτο μουσείο σύγχρονης τέχνης της Ελλάδας. Το μουσείο ιδρύθηκε το 1979 από τον Βασίλη και την Ελίζα Γουλανδρή, ως ένας χώρος στον οποίο θα μπορούν να φιλοξενηθούν εκθέσεις διεθνούς εμβέλειας.

Ιστορία

Παλαιά Πτέρυγα 
Στις 28 Ιουλίου 1979 το Ίδρυμα Βασίλη και Ελίζας Γουλανδρή εγκαινίασε στη Χώρα της Άνδρου, γενέτειρα του Βασίλη Π. Γουλανδρή, το Μουσείο Σύγχρονης Τέχνης. Η Παλαιά Πτέρυγα του Μουσείου σχεδιάστηκε από τον ελληνικής καταγωγής Αμερικανό αρχιτέκτονα Στάμο Παπαδάκη και έχει συνολική επιφάνεια 200 τ.μ.  

Αφορμή για την ανέγερση του Μουσείου υπήρξε η ανάγκη στέγασης και παρουσίασης των έργων του Ανδριώτη γλύπτη Μιχάλη Τόμπρου, τα οποία ο ίδιος κληροδότησε στη γενέτειρά του. Ο αρχικός αυτός πυρήνας εμπλουτίστηκε στη συνέχεια με έργα της προσωπικής συλλογής του ζεύγους Βασίλη και Ελίζας Γουλανδρή.

Νέα Πτέρυγα 
Στις 20 Ιουλίου 1986 εγκαινιάστηκε η Νέα Πτέρυγα του Μουσείου, συνολικής επιφάνειας 1000 τ.μ. Η Νέα Πτέρυγα σχεδιάστηκε από τον αρχιτέκτονα Χρήστο Κοντοβουνήσιο, ενώ τη σχεδίαση του κήπου και των εξωτερικών χώρων ανέλαβε η Μιράντα Σπηλιοπούλου-Βαζάκα. Το 1990 το Μουσείο διακρίθηκε στον διεθνή διαγωνισμό «Διεθνής Έκθεση Κήπου και Πρασίνου», στην Οσάκα της Ιαπωνίας, για την ένταξη του στον περιβάλλοντα χώρο. 

Επιθυμία των ιδρυτών ήταν η δημιουργία ενός μικρού αποκεντρωμένου Μουσείου Σύγχρονης Τέχνης, που να πληρεί όλες τις μουσειακές προδιαγραφές για την φιλοξενία των έργων του Ιδρύματος Βασίλη και Ελίζας Γουλανδρή, αλλά και την διοργάνωση διεθνών περιοδικών εκθέσεων σημαντικών καλλιτεχνών του 20ου αιώνα (όπως Ζωρζ Μπρακ, Ζουάν Μιρό, κ.ά.), οι οποίες και διοργανώνονται στη Νέα Πτέρυγα κάθε καλοκαίρι, από το 1986.

Κατάλογος περιοδικών εκθέσεων

Παραπομπές

Εξωτερικές συνδέσεις 
 Επίσημος ιστότοπος
 Βασίλης & Ελίζα Γουλανδρή
 www.greeka.com

Ανδρος
Ανδρος
Συγρονης τεχνης
Οικογένεια Γουλανδρή
Ο Μοναδικός και η ιδιοκτησία του

Ο μοναδικός και η ιδιοκτησία του () είναι το κύριο έργο του Γερμανού φιλόσοφου Μαξ Στίρνερ. Εκδόθηκε  στη Λειψία το 1844, μεταχρονολογημένο ως έκδοση του 1845. 

Ο Στίρνερ στο βιβλίο του, που θεωρείται ως μια από τις πιο ακραίες αποτυπώσεις του ατομικιστικού αναρχισμού, παρουσιάζει μία κριτική από ατομικιστική σκοπιά του Χριστιανισμού, στον εθνικισμού και της παραδοσιακής ηθικής, ενώ ταυτόχρονα επιτίθεται στον ουμανισμό, στον ωφελιμισμό και στον φιλελευθερισμό και στο, τότε αστικό, σοσιαλιστικό κίνημα. Ο Στίρνερ υπερασπίζεται ένα μη ηθικό (αν και όχι ενδογενώς ανήθικο ή αντικοινωνικό) εγωισμό. Το έργο του είχε μεγάλη επίδραση στον αναρχισμό, στον υπαρξισμό, στον μηδενισμό και στον μεταμοντερνισμό.

Ύφος και δομή του έργου 
To ύφος του έργου δημιουργεί διάφορα προβλήματα κατά την ανάγνωση, καθόσον ο συγγραφέας φαίνεται πως θέτει σε όσους το διαβάζουν διάφορα εμπόδια, π.χ με τη δομή και την επιχειρηματολογία του. Μια σειρά από εκφραστικές υπερβολές και αφορισμοί προβάλλουν από τις σελίδες του ως συνειδητές επιλογές του Στίρνερ, προκειμένου να προκαλέσει δυσφορία κατά την ανάγνωση του βιβλίου. O Στίρνερ χρησιμοποιεί επανειλημμένως αποσπάσματα από τους Γιόχαν Βόλφγκανγκ Γκαίτε, Φρίντριχ Σίλερ και Μπρούνο Μπάουερ, υποθέτοντας ότι ο αναγνώστης είναι εξοικειωμένος με το έργο τους. Επίσης παραφράζει, χρησιμοποιεί λογοπαίγνια και δημιουργεί αστεία για το έργο του Χέγκελ και των συγχρόνων του, όπως ο Λούντβιχ Φόιερμπαχ.

Παραπομπές

Βιβλία με κριτική στη Θρησκεία
Μανουέλ ντα Ασσουμπσάο

Ο Μανουέλ ντα Ασσουμπσάο (Manuel da Assumpção, παλιά ορθογραφία Manoel da Assumpçam) ήταν πορτογάλος ιεραπόστολος, ο οποίος έγραψε την πρώτη γραμματική της βεγγαλικής γλώσσας το 1743, με τίτλο "Vocabulario em idioma bengalla e portugueza" (Λεξιλόγιο της Βεγγαλικής γλώσσας και πορτογαλικών, αρχαϊκά ).

Γραμματική και λεξικό 
Η γραμματική γράφτηκε στην πορτογαλική γλώσσα. Ο Μανουέλ έγραψε την πρώτη γραμματική για τη Βεγγαλική γλώσσα μεταξύ του 1734 και 1742 στο κτήμα Μπαουάλ στο Μπανγκλαντές. Το βιβλίο εκδόθηκε το 1743 στη Λισαβόνα. Η γραμματική βασιζόταν στο μοντέλο της λατινικής γραμματικής και χρησιμοποιούσε λατινική γραφή για τη γραφή βεγγαλικών λέξων.

Crepar Xaxtrer Orth, Bhed 
Ο Μανουέλ ντα Ασσουμπσάο έγραψε το Crepar Xaxtrer Orth, Bhed. Ήταν δίγλωσσο βιβλίο που δημοσιεύθηκε στη Λισαβόνα το 1735. Ήταν ιεραποστολικό βιβλίο σε μορφή διαλόγου μεταξύ του κληρικού και του μαθητή του. Το κυρίως κείμενο τυπώθηκε στη δεξιά σελίδα, ενώ η μετάφραση στα Βεγγαλικά εμφανιζόταν στα αριστερά. Όλο το βιβλίο γράφτηκε στο λατινικό αλφάβητο.

Παραπομπές

Εξωτερικοί σύνδεσμοι 

 

Βεγγαλική γλώσσα
IPhone XS

Το iPhone XS και iPhone XS Max (στυλιζαρισμένο ως iPhone  και iPhone  Max, το λατινικό "X" προφέρεται "δέκα") είναι δυο έξυπνα τηλέφωνα που σχεδιάστηκαν και πωλούνται από Apple Inc.. Είναι η δωδέκατη γενιά  του iPhone. Aνακοινώθηκαν στις 12 Σεπτεμβρίου 2018, παράλληλα με το χαμηλότερης τιμής iPhone XR στο Steve Jobs Theater στο Apple Park, στο Κουπερτίνο της Καλιφόρνιας , από τον διευθύνων σύμβουλο της Apple Τιμ Κουκ. Οι προ-παραγγελίες του iPhone XS και XS Max ξεκίνησαν στις 14 Σεπτεμβρίου του 2018 και κυκλοφόρησαν επίσημα στις 21 Σεπτεμβρίου 2018.

Το iPhone XS Max είναι το πρώτο μεγάλου-μεγέθους iPhone σε μορφή bezel-less. Το iPhone Χ δεν είχε μεγαλύτερη παραλλαγή. Μετά την κυκλοφορία του XS και XS Max, διακόπηκε η παραγωγή του iPhone X (η διάρκεια ζωής του ήταν μόνο 10 μήνες, γεγονός που το καθιστά ως τη συσκευή ναυαρχίδα με τη συντομότερη θητεία στην ιστορία του iPhone.) Οι τιμές εκκίνησης των XS και XS Max ήταν $999/$1099 στις ΗΠΑ, £999/£1099 στο ηνωμένο βασίλειο, €1149/€1249 στην Ευρώπη, ¥8699/¥9599 στην Κίνα, και Rs99900/Rs109900 στην Ινδία.

Σχεδιασμός 
Ο σχεδιασμός του iPhone XS είναι σχεδόν πανομοιότυπος με το iPhone X, αλλά περιλαμβάνει κάποιες αναβάθμισης.  Το iPhone XS και XS Max διαθέτουν τον επεξεργαστή A12 Bionic που κάνει χρίση αρχιτεκτονικής 7 νανομέτρων. Ακόμα, το XS διαθέτει μία OLED οθόνη 5,85 ίντσών (149 mm) ενώ το XS Max μια OLED οθόνη 6,46 ίντσών (164 mm). Και τα δυο μοντέλα διαθέτουν διπλή πίσω κάμερα 12-megapixel καθώς και μία 7-megapixel μπροστινή κάμερα. Το iPhone XS Max έχει μπαταρία 3.174 mAh ενώ το XS έχει μπαταρία 2,658 mAh μικρότερη από το iPhone X. Η Apple ισχυρίζεται ότι οι συσκευές έχουν ταχύτερο Face ID (τεχνολογία αναγνώρισης προσώπου).

Το XS και XS Max βαθμολογούνται με δείκτη IP68 ανθεκτικότητα στην σκόνη και στο νερό, κάτω από το πρότυπο IEC 60529, με την Apple να προσδιορίζει ένα μέγιστο βάθος 2 μέτρων και έως και 30 λεπτά βύθισης στο νερό. Αυτή είναι μια βελτίωση σε σχέση με την IP67 ανθεκτικότητας στο νερό του iPhone 8 και X. Η Apple πραγματοποίησε δοκιμές σε διάφορα υγρά, συμπεριλαμβανομένων χλωριωμένου νερού, θαλασσινού νερού , τσάι, κρασί, μπίρα και χυμούς.

Σε αντίθεση με το XR, το iPhone XS και XS Max διαθέτουν οπτικό ζουμ.

Διεθνώς, το XS και XS Max υποστηρίζουν dual SIMs μέσω Νανο-SIM και μια eSIM. Στην Κίνα, το Χονγκ Κονγκ και στο Μακάο, το XS-Max έρχεται με ένα διπλή Nano-SIM (και όχι eSIM), ενώ το XS υποστηρίζει μια ενιαία Nano-SIM.

Το ασύρματο πηνίο φόρτισης κατασκευάζεται από χαλκό με αποτέλεσμα να έχει μειωμένο χρόνο φόρτισης και μειωμένη απώλεια ενέργειας.

Θέματα

Θέματα φόρτισης 
Οι χρήστες ανέφεραν προβλήματα με τη φόρτιση του iPhone XS και XS Max μέσω καλωδίου Lightning. Η συσκευή δεν φόρτιζε αν έχει μείνει αδρανής για κάποια ώρα και φόρτιζε μόνο όταν ήταν ενεργοποιημένη. Το ζήτημα επιλύθηκε στις 8 οκτωβρίου 2018 με την κυκλοφορία του iOS 12.0.1.

Παραπομπές

Εξωτερικοί Σύνδεσμοι 
 

IOS (Apple)
IPhone
Αγγελική (όνομα)

Το όνομα Αγγελική προέρχεται  από το ρήμα αγγέλω που σημαίνει: φέρνω είδηση, προμηνύω. 

Στο ορθόδοξο εορτολόγιο εορτάζει κατά τον Ευαγγελισμό της Θεοτόκου (25η Μαρτίου) ή κατά την σύναξη των Αρχαγγέλων και Αγγέλων (8 Νοεμβρίου).Μερικά υποκοριστικά του ονόματος είναι: Άντζελα, Άτζελα, Άντζυ, Αγγέλα, Αγγέλλω, Αγγελικό, Γκέλυ.

Πρόσωπα με το όνομα Αγγελική 

 Άντζελα Γκερέκου, ελληνίδα ηθοποιός
 Άντζελα Δημητρίου, ελληνίδα τραγουδίστρια
 Άντζελα Ζήλεια, ελληνίδα ηθοποιός 
 Αγγελική Δαλιάνη, ελληνίδα ηθοποιός

Γυναικεία ελληνικά ονόματα
Βικτόρ Λαλού

Ο Βικτόρ Αλεξάντρ Φρεντερίκ Λαλού (Victor Alexandre Frederic Laloux, 15 Νοεμβρίου 1850 – 13 Ιουλίου 1937)  ήταν Γάλλος αρχιτέκτονας.

Βιογραφικά στοιχεία

Ο Βικτόρ Λαλού γεννήθηκε στην Τουρ και σπούδασε στην École des Beaux-Arts των Παρισίων, και συγκεκριμένα στο ατελιέ του Λουί-Ζυλ Αντρέ. Οι σπουδές του διακόπηκαν από τον Γαλλοπρωσικό Πόλεμο, ωστόσο κέρδισε την υποτροφία «Βραβείο της Ρώμης» το 1878, οπότε πέρασε την τριετία 1879 έως 1882 στη Βίλα Μέντιτσι, στη Ρώμη.

Επιστρέφοντας στη Γαλλία, ο Λαλού ανελίχθηκε γρήγορα μέσα από το καλλιτεχνικό σύστημα, υπηρετώντας ως μέλος πολλών κριτικών επιτροπών, εταιρειών και ιδρυμάτων. Στην τέχνη του, ανέλαβε μείζονες παραγγελίες, στις οποίες ειδικεύθηκε σε ένα νεοκλασικό στιλ με πολύ πλούσια επιφανειακή διακόσμηση. Διορίσθηκε καθηγητής της École des Beaux-Arts και συνεργάσθηκε με γλύπτες και τοιχογράφους τελείως ενταγμένους στην παράδοση και το ιδιαίτερο ύφος που αναπτύχθηκε στη Σχολή, αλλά το επεξέτεινε, εφαρμόζοντάς το για πρώτη φορά σε πλαίσια από χυτοσίδηρο. Οι μεταλλικοί σκελετοί επέτρεψαν την αύξηση του ύψους των εσωτερικών χώρων, πιο γενναιόδωρα παράθυρα και γυάλινες οροφές, με κυρίοτερο παράδειγμα τον θόλο του σιδηροδρομικού σταθμού Γκαρ ντ' Ορσέ, που είναι το σημερινό Μουσείο Ορσέ.

Ο Λαλού τιμήθηκε με το Χρυσό Μετάλλιο του AIA το 1922 και με το Χρυσό Μετάλλιο του RIBA το 1929. Το 1932 εκλέχθηκε επίτιμο αντεπιστέλλον μέλος της Εθνικής Ακαδημίας Design της Νέας Υόρκης. Ο Βικτόρ Λαλού πέθανε στο Παρίσι, σε ηλικία 86 ετών.

Το έργο του

Μεταξύ των αξιοσημείωτων έργων του Λαλού συγκαταλέγονται και τα παρακάτω:
 
 Η νεοβυζαντινού ρυθμού Βασιλική του Αγίου Μαρτίνου στην Τουρ, 1886-1924 – ένα έργο με κάποιο πολιτικό απόηχο, καθώς κτίσθηκε προς αντικατάσταση της παλαιάς βασιλικής που καταστράφηκε κατά τη Γαλλική Επανάσταση.
 Ο Σιδηροδρομικός σταθμός της Τουρ, 1896-1898, με 4 αλληγορικά πέτρινα γλυπτά πόλεων από τους γλύπτες Ζαν Αντουάν Ινζαλμπέρ και Jean-Baptiste Hugues
 Ο Σιδηροδρομικός σταθμός Ορσέ των Παρισίων, το σημερινό Μουσείο Ορσέ, 1900
 Το «Οτέλ ντε Βίλ» στο Ρουμπαί, 1903, με αρχιτεκτονική γλυπτική του Αλφόνς-Αμεντέ Κορντονιέ
 Το «Οτέλ ντε Βίλ» στην Τουρ, 1904, επίσης με γλυπτική του Κορντονιέ
 Η ολοκλήρωση των κεντρικών της Crédit Lyonnais στο Παρίσι, 1913
 Η Πρεσβεία των Ηνωμένων Πολιτειών στο Παρίσι, από κοινού με τον φοιτητή του, Αμερικανό αρχιτέκτονα Γουίλιαμ Ντελάνο (William A. Delano), 1931
 Το Palais du Hanovre στο Παρίσι, από κοινού με τον φοιτητή του Σαρλ Λεμαρεσκιέ (Charles Lemaresquier), 1932

Επιπλέον, ο Λαλού ανέλαβε την επιμέλεια της αναστηλώσεως του Ναού του Ολυμπίου Διός στην Αθήνα το 1885.

Παραπομπές

Πηγές
 Το αντίστοιχο λήμμα στη Νέα Ελληνική Εγκυκλοπαίδεια (Χάρη Πάτση), τόμος 16, σελ. 612

Εξωτερικοί σύνδεσμοι
 Έργα από ή για τον Victor Laloux σε βιβλιοθήκες (κατάλογος WorldCat)
 Βιογραφία online

Γάλλοι αρχιτέκτονες
Αρχιτέκτονες του 19ου αιώνα
Αρχιτέκτονες του 20ού αιώνα
Κουνάρ (ποταμός)

Ο ποταμός Κουνάρ (ουρντού, παστού: کونړ سيند), γνωστός και ως ποταμός Τσιτράλ (چترال سيند) ή ποταμός Καμά (کامه سيند), είναι ποταμός μήκους 480 χιλιομέτρων στο βόρειο Χιμπέρ Παχτούνκουα του Πακιστάν και στο ανατολικό Αφγανιστάν. Ο ποταμός τροφοδοτείται από πάγους και χιόνια που λιώνουν στην οροσειρά Χίντου Κους. Επίσης αποτελεί τμήμα της λεκάνης απορροής του Ινδού.

Πηγές και ρους
Ο ποταμός πηγάζει από την οροσειρά Χίντου Κους στην περιοχή Τσιτράλ του Χιμπέρ Παχτούνκουα του Πακιστάν. Μέχρι την πόλη Μαστούτζ είναι γνωστός ως ποταμός Μαστούτζ δηλαδή μέχρι το σημείο της συμβολής του με τον ποταμό Λοτκόχ. Έπειτα ονομάζεται ποταμός Τσιτράλ, προτού στραφεί νότια στην κοιλάδα Κουνάρ του Αφγανιστάν.

Στην Ασανταμπάντ, συμβάλει με τον ποταμό Πεχ και τελικά εκβάλει στον ποταμό Καμπούλ ανατολικά από την πόλη Τζαλαλαμπάντ στο Αφγανιστάν. Στη συνέχεια οι ποταμοί συνεχίζουν ανατολικά προς το Πακιστάν μέσω του περάσματος Χιμπέρ και εκβάλουν στον ποταμό Ινδό στην πόλη Άτοκ.

Ιστορικά στοιχεία
Προτού η πολιτική διαίρεση της περιοχής διαχωρίσει τις κοιλάδες Κουνάρ και Τσιτράλ μεταξύ των σύγχρονων κρατών του Αφγανιστάν και του Πακιστάν, ο ποταμός αποτελούσε μία σημαντική εμπορική οδό, όντας ο ευκολότερος τρόπος μετακίνησης από τα περάσματα της οροσειράς Παμίρ προς τις πεδιάδες της υποηπείρου. Πλέον στον ποταμό κατασκευάζονται φράγματα για την εκμετάλλευση των δυνατοτήτων για υδροηλεκτρική ενέργεια.

Παραπομπές 

Ποταμοί του Αφγανιστάν
Ποταμοί του Πακιστάν